
Hajdúböszörmény lokális téri elemzése és a felnőttképzés és -oktatás vizsgálata a településen - Hajdúböszörmény a Hajdúk fővárosa -

A dolgozatom fő témája Hajdúböszörményt meghatározó tényezők elemzése és az ott
meglévő felnőttoktatás és -képzés jellemzése. Célom, hogy megismertessem a településre
ható tényezőket, amelyekre egy fejlesztés folyamán lehet építeni, illetve bemutatni a
felnőttképzéssel és -oktatással foglakozó intézményeket. A kutatás végkifejlete egy
esettanulmány az Északi Agrárszakképzési Centrum Széchenyi István Mezőgazdasági és
Élelmiszeripari Technikum Szakképző Iskola és Kollégiumról, ahol részletes elemzést
követően bemutatásra kerül pár fejlesztési javaslatom is a felnőttoktatás és -képzést tekintve.
A dolgozatom során először szekunder kutatási módszert alkalmaztam, amely szakirodalom
feldolgozást jelent, majd pedig a dolgozatom második felében primer kutatási módszert
alkalmaztam az esettanulmány elvégzéséhez, mely során interjút készítettem az
intézményvezetővel és tanulmányoztam az intézmény belső dokumentumait. A dolgozat
hasznos lehet, mivel alapot adhat további kutatások és fejlesztések elkészítéséhez, illetve
elősegíti Hajdúböszörmény jobb megismerését.



